Index - Gazdaság - Jön Európa drogériaóriása
Jön Európa drogériaóriása
2003.09.08. 10:08 Magyarországra készül Európa piacvezető kozmetikai kiskereskedelmi lánca, a német Schlecker. A 12 500 üzlettel bíró konszern honlapján tette a bejelentést, hogy beszáll a közép-európai, valamint a dán drogériapiacba. Magyarországra készül Európa piacvezető kozmetikai kiskereskedelmi lánca, a német Schlecker. A 12 500 üzlettel bíró konszern honlapján tette a bejelentést, hogy beszáll a közép-európai, valamint a dán drogériapiacba.
Az évi 6,2 milliárd eurós forgalmat lebonyolító és Európa-szerte 12 500 drogériát irányító Schlecker konszern honlapján jelentette be, hogy üzletláncok építésébe fog Dániában, Lengyelországban, Magyarországon, Szlovákiában, Szlovéniában és Csehországban. Itthon a DM a legnagyobb
Az 59 éves Anton Schlecker vezette cégcsoportnak Németország mellett Ausztriában, Svájcban, a Benelux államokban, Francia-, Olasz-, Spanyolországban, a brit szigeteken vannak üzletei. A kozmetikai termékek magyarországi piacán a specializált hálózatok közül ma a Drogerie Markt (DM) mintegy nyolc százalékot szakít ki, a Rossmann részesedése hét, a harmadik helyezett, a Fotex csoporthoz tartozó Azur pedig két-három százalékot mondhat magáénak.